خاریجی ایشلر ناظیرلیگی ایسراییل-ین ایستانبول باش کونسولو یوسف لئوینین بیر مودت اؤلکه‌سینه قاییتماسینی طلب ائتدی.
دیلپوماتیک منبع‌لرین معلوماتینا گؤره، باش کونسول لئوینین ایسراییل-ین فیلیسطین‌لی‌لره قارشی هوجوملاریندان‌ سونرا باش وئرن حادثه‌لر قارشی‌سیندا بیر مودته اؤلکه‌سینه قاییتماسی طلب ائدیلیب.
خاریجی ایشلر ناظیرلیگی اؤتن گون ده ایسراییل-ین آنکارا سفیری ایتان نائه-ین بیر مودته اؤلکه‌نی ترک ائتمه‌سی‌نین اویغون اولاجاغینی اونا بیلدیردی.
قئید ائدک کی، امریکانین سفیرلیگینی تل آویو-دن قودسه کؤچورمه قرارین‌دان سونرا غزه-ده باشلایان آکسیا‌لاردا ایسراییل تهلوکه‌سیزلیک قوه‌لری‌نین موداخیله‌سی نتیجه‌سینده 62 فیلیسطین‌لی حیاتینی ایتیریب، 3 میندن چوخ اینسان یارالانیب.
بونون نتیجه‌سینده خاریجی ایشلر ناظیرلیگی تورکیه‌نین تل آویو سفیری کمال اؤکم ایله واشینگتن سفیری سردار کیلیچی مصلحت لشمه لر اوچون تورکیه‌یه چاغیردی.
